# Dette brevet er til deg som skal begynne i 9 klasse til høsten.

# Invitasjon til informasjonsmøte om konfirmantåret 2019-2020

# Vil du bli konfirmant i Salhus kirke? Er du litt usikker? Lurer du på hva det vil si å være konfirmant i kirken? Vi vil med dette få invitere deg og dine foreldre/foresatte til informasjonsmøte om hva konfirmasjonstiden vil innebære. Møtet blir;

**Sted: Salhus kirke**

**Tid: Onsdag 5.juni kl. 18.00-19.00**

På informasjonsmøtet vil vi fortelle hva vi vil gjøre for at det skal bli en god og meningsfull konfirmasjonstid. Konfirmantopplegget i Salhus er veldig bra – vi er stolt av det. Vi vil fortelle litt om leiren, fellessamlinger, undervisning, gudstjenester og om konfirmasjonsdagen. Har du spørsmål skal vi svare så godt vi kan.

Vi håper at du har lyst til å være konfirmant i Salhus kirke og ha din konfirmasjons-dag i en av de to første helgene i mai 2020.

**Påmeldingen skjer på nettet** skal informere om det på møtet. Men om du vil kan du allerede nå gå inn på **Salhus menighet sin hjemmeside,** fylle ut opplysningene og komme med ditt ønske(r) om konfirmasjonsdag - og så er du påmeldt☺

Vi gleder oss veldig til å bli kjent med deg og håper vi sees på informasjonsmøtet. Vi tror det skal bli et veldig fint år.

Hilsen

Hanne Zimmermann-Ølberg

Kapellan Salhus